
Ε. Ν. Τσιγαρίδας 


ΑΓΝΩΣΤΟ ΕΠΙΣΤΥΛΙΟ ΤΟΥ ΘΕΟΦΑΝΗ ΤΟΥ ΚΡΗΤΟΣ 
ΣΤΗ ΜΟΝΗ ΙΒΗΡΩΝ ΣΤΟ ATION ΟΡΟΣ3Σ 


Da ιερά μονή Ιβήρων oto ΄Αγιον Ορος σώζονται 
τέσσερα τμήματα ενός επιστυλίου τέμπλου µε θέματα 
από το χριστολογικό κύκλο. Τα τμήματα αυτά του 
επιστυλίου, που αρχικά πρέπει να ήταν οκτώ, εντοπί- 
στηκαν στον κοιµητηριακό ναό, ενώ σήµερα φυλάσ- 
σονται στο εικονοφυλάκιο της µονής. 

Οι διαστάσεις των τμημάτων του επιστυλίου κυµαίνο- 
νται από 1,38 έως 1,60 u. μήκος και 0,46-0,47 u. ύψος!. 
Στο καθένα an’ αυτά εικονίζονται τρεις σκηνές από TO 
χριστολογικό κύκλο ως ακολούθως: 

1. Μυστικός Δείπνος, Νιπτήρας, Προσευχή στο ΄Ορος 
των Ελαιών (Εικ. 1). 

2. Προδοσία Ιούδα, Κρίση των Αρχιερέων, ΄Αρνηση 
του Πέτρου (Εικ. 2). 

3. Ψηλάφηση του Θωμά, Χαίρε των Μυροφόρων, ‘Ia- 
ση του Παραλύτου. 

4. Μεσοπεντηκοστή, Σαµαρείτιδα µε το Χριστό, ΄Ια- 
ση του εκ γενετής Τυφλού. Τα τέσσερα τελευταία θέ- 
pata εικονίζονται στο επιστύλιο µε τη σειρά που εορ- 
τάζονται, σύμφωνα µε τις µετά την Ανάσταση του 
Χριστού ακολουθίες. 

Κάθε µία σκηνή του επιστυλίου εντάσσεται εντός δια- 
χώρου που ορίζεται µε τοξωτό, έξεργο, κιονοστήρι- 
κτο, ξυλόγλυπτο πλαίσιο. Στην εσωτερική καμπύλη 
των τόξων αναπτύσσεται διακοσμητική σειρά µε TO- 
ξύλλια ενώ τα µέτωπά τους πληρούνται µε ρόδακα, που 
πλαισιώνεται µε τρία φύλλα άκανθας. Οι κιονίσκοι 
αποδίδονται στη µορφή σχηματοποιημένων κορμών 
φοινικιάς και φέρουν λεβητόσχημα κιονόκρανα. 

Τά θέµατα του επιστυλίου, δώδεκα στο σύνολο από 
είκοσι τέσσερα που πιθανότατα θα εικονίζονταν σε 
αυτό», έχουµε τη γνώμη ότι εικονογραφικά και τεχνο- 
τροπικά παρουσιάζουν στενή σχέση µε το έργο του 
κρητικού ζωγράφου Θεοφάνη Στρελίτζα, έτσι όπως το 
γνωρίζουμε κυρίως από έργα --- τοιχογραφίες και εικό- 
νες -- που σώζονται στα Μετέωρα και στο ΄Αγιον 
Ορος”. O καλλιτέχνης αυτός, που βίωσε την Ορθοδο- 
Eia wo μοναχός στα Μετέωρα και στο ΄Αγιον ΄Όρος, 
υπήρξε, όπως σημειώνει ο κατεξοχήν μελετητής του 


* Ἐπιθυμώ και από τη θέση αυτή να ευχαριστήσω θερµά τον καθη- 
γούμενο της Ι.Μ. Ιβήρων πανοσιολογιώτατο Αρχιμανδρίτη Baci- 
λειο για την αμέριστη βοήθειά του στη µελέτη και φωτογράφηση 
του επιστυλίου. 

1. Αναλυτικότερα οι διαστάσεις των τμημάτων του επιστυλίου της 
µονής Ιβήρων είναι οι ακόλουθες: 1,38x0,46, 1,47x0,46, 1,49x0,47 
και 1,60 χ0,465 u. O Σµυρνάκης αναφέρει ότι στον κοιμητηριακό 
ναό της μονής «ὑπάρχουσιν εἰκόνες τοῦ παλαιοῦ εἰκονοστασίου τοῦ 
Καθολικοῦ», βλ. T. Σμυρνάκης, Τό “Αγιον Ορος, ἐν ᾿Αθήναις 
1903, σ. 471. 

2. Ανάλογης µορφής τοξωτά πλαίσια µε κιονίσκους παρατηρούνται 
επίσης σε τµήµα αδηµοσίευτου επιστυλίου του [5ου αιώνα που oó- 
ζεται στη μονή Ιβήρων. 

3. Δε σώζονται οι ακόλουθες σκηνές που πιθανότατα στο σύνολό 
τους απεικονίζονταν στο επιστύλιο: Ευαγγελισμός, Γέννηση, Υπα- 
παντή, Βάπτιση, Μεταμόρφωση, ΄Εγερση του Λαζάρου, Βαϊοφόρος, 
Σταύρωση, Λίθος, Εις ΄Αδου Κάθοδος, Πεντηκοστή, Ανάληψη, 
Κοίμηση της Θεοτόκου. Σ᾽ ένα άλλο επιστύλιο του 160v αιώνα, που 
σώζεται ακέραιο στη μονή Παντοκράτορος του Αγίου ΄Όρους, οι 
σκηνές ανέρχονται σε τριάντα μία. Βλ. Ε. Τσιγαρίδας, Τοιχογρα- 
φίες καί εἰκόνες τῆς μονῆς Παντοκράτορος Αγίου "Ὄρους, Make- 
δονικά 18 (1978), σ. 203, πίν. 22-24. Επίσης οι σωζόμενες σκηνές 
στο επιστύλιο της μονής Σταυρονικήτα είναι είκοσι τρεις. Βλ. πα- 
ρακάτω υποσημ. 9. 

4. Για το έργο του Θεοφάνη βλ. κυρίως: G. Millet, Recherches sur 
l'iconographie de l'évangile, Paris 19607, σποράδην. O ίδιος, Mo- 
numents de |’Athos, I. Les peintures, Paris 1927 (στο εξής Athos), σ. 
115-139 (καθολικό μονής Λαύρας), o. 140-151 (Τράπεζα μονής 
Λαύρας), o. 166-167 (καθολικό μονής Σταυρονικήτα). A. Ξυγγό- 
πουλος, Σχεδίασµα ἱστορίας τῆς θρησκευτικῆς ζωγραφικῆς μετά 
τήν “Αλωσιν, ᾿Αθῆναι 1957, o. 94-112. M. Χατζηδάκης, ‘O ζω- 
γράφος Θεοφάνης Στρελίτζας τοὐπίκλην Μπαθᾶς, Νέα "Ἑστία 875 
(1963), o. 215-226. K. Καλοκύρης, "Αθως. Θέματα ἀρχαιολογίας 
καί τέχνης, ᾿ Αθήνα 1963, σ. 53-98. A. Xyngopoulos, Mosaiques et 
fresques de l’Athos, Le milénaire du Mont Athos (963-1963), Venezia 
1964, σ. 247-262 και κυρίως σ. 258-260. A. Embirikos, L’école 
crétoise. Derniére phase de la peinture byzantine, Paris 1927, σ. 86 
κ.ε. M. Chatzidakis, Recherches sur le peintre Théophane, DOP 
23-24 (1968-1970), σ. 311-352, εικ. 1-106. X. Πατρινέλης- A. Ka- 
ρακατσάνη -Μ. Θεοχάρη, Μονή Σταυρονικήτα, ᾿ Αθῆναι 1974, 
o. 41-138 και κυρίως σ. 51-60. P. Mylonas, Nouvelles recherches au 
Mont Athos (Lavra), CahArch 29 (1980-1981), σ. 175-177. M. Xa- 
τζηδάκης, Ο Κρητικός ζωγράφος Θεοφάνης. Οι τοιχογραφίες της 
I. Μονής Σταυρονικήτα, ΄Αγιον ΄Όρος 1986 (στο εξής Θεοφάνης). 
M. Garidis, La peinture murale dans le monde orthodoxe après la 
chute de Byzance (1450-1600) et dans les pays sous domination étran- 
gére, Athénes 1989, o. 137-158. 

Εικ. 2. Επιστύλιο μονής Ιβήρων. Προδοσία του Ιούδα, Κρίση των Αρχιερέων, ΄Αρνηση του Πέτρου. 


έργου του ακαδημαϊκός Μαν. Χατζηδάκης, φορέας 
στα μεγάλα αυτά µοναστηριακά κέντρα της τουρκο- 
κρατούμενης ηπειρωτικής Ελλάδος κατά το δεύτερο 
τέταρτο του 16ου αιώνα «μιας υψηλής ποιότητας καλ- 
λιτεχνικής παράδοσης καλλιεργημένης στην ενετο- 
κρατούμενη Κρήτη» από το 150 αιώνα”. 

Σκοπός λοιπόν αυτής της μελέτης είναι να αποδείξου- 
µε ότι το επιστύλιο της μονής Ιβήρων είναι έργο που 
µπορεί στο σύνολό του να προσγραφεί µε ασφάλεια 
στην καλλιτεχνική δραστηριότητα του Θεοφάνη στο 
΄Αγιον Opos. Ως συγκριτικό υλικό για το σκοπό αυ- 
τό χρησιμοποιούμε τις τοιχογραφίες του καθολικού 
της μονής tov Αναπαυσά στα Μετέωρα (1527)ό και του 
καθολικού της μονής Μεγίστης Λαύρας (1535) στο 
΄Αγιον ΄Ορος7, τις τοιχογραφίες του καθολικού και 
της Τράπεζας (1546) στη μονή Σταυρονικήταϑδ καθώς 
και τις εικόνες του επιστυλίου της μονής της Λαύρας 
(1535) καί κυρίως αυτές της μονής Σταυρονικήτα 
(1546). Πρόκειται δηλαδή για έργα τα οποία µε βάση 


186 


5. Χατζηδάκης, Θεοφάνης, ό.π., σ. 119. 


6. Οι φωτογραφίες των Εικ. 4, 6, 9, 11, 17 και 19 που δημοσιεύονται 
έχουν ληφθεί πριν από τον καθαρισμό των τοιχογραφιών του καθο- 
λικού της μονής Αναπαυσά και προέρχονται από το αρχείο του ΒΙΕ 
στο Βυζαντινό Μουσείο. Για τις τοιχογραφίες του καθολικού της 
μονής Αναπαυσά δεν υπάρχει ειδική povoypagia. Βλ. σχετικά 
Ξυγγόπουλος, ό.π., o. 96-100, ziv. 20-24, Chatzidakis, Théo- 
phane, ό.π., o. 315-316, εικ. 1-16, Πατρινέλης-Καρακατσάνη - 
Θεοχάρη, ό.π., o. 53-54, Garidis, ό.π., o. 137-158 σποράδην και 
κυρίως σ. 138-139, εικ. 18-20 και 128-134, N. Νικονάνος, Μετέω- 
ρα, Αθήνα 1987, σ. 61-65, εικ. 46-56, Δ. Ζ. Σοφιανός, Μετέωρα, 
Μετέωρα 1990, σ. 59-69 (βλ. δεκατέσσερις έγχρωμες εικόνες εντός 
κειμένου). Δώδεκα έγχρωμες απεικονίσεις, που συνοδεύονται με 
κείμενο του Α. Ξυγγόπουλου, περιέχονται σε Ημερολόγιο του έτους 
1968 της Εμπορικής Τράπεζας Ελλάδος. Βλ. επίσης έγχρωμες απει- 
κονίσεις στο Δ. Ταλιάνης -Β. Φωτόπουλος, Ημέρα Τρίτη, Μετέ- 
ωρα 1990, σ. 47, 49, 51, 52, 54, 56-64, 66-74, 76, 78-80, 82-86, 88, 
89-90, 92-93. 


7. Για τις τοιχογραφίες του καθολικού της µονής της Λαύρας δεν 
υπάρχει ειδική povoypagia. Βλ. σχετ. Millet, Athos, πίν. 115-139, 
Ξυγγόπουλος, ό.π., o. 100-103, Chatzidakis, Théophane, ὁ.π., σ. 

Εικ. 3. Επιστύλιο µονής Ιβήρων. Ο Μυστικός Δείπνος. 


317-318, εικ. 17-24, Garidis, 6.2. (υποσημ. 4), σ. 139 και 140-158 
σποράδην. 

8. Βλ. την ειδική povoypagia Χατζηδάκης, Θεοφάνης (βλ. vro- 
σημ. 4), όπου και η προγενέστερη βιβλιογραφία. 

9, Για τα επιστύλια της µονής Λαύρας και της µονής Σταυρονικήτα 
βλ. Chatzidakis, Théophane, ό.π. (υποσημ. 4), σ. 323-327, εικ. 
34-45 και 63-83. Για το επιστύλιο της µονής Σταυρονικήτα βλ. Πα- 
τρινέλης - Καρακατσάνη - Θεοχάρη, ό.π., σ. 57-60, εικ. έγχρ. 
15-29. Η Καρακατσάνη, ό.π., σ. 57-58, διαχωρίζει το επιστύλιο του 
καθολικού της μονής της Λαύρας από το έργο του Θεοφάνη. Πολύ 
καλές έγχρωμες απεικονίσεις των εικόνων του επιστυλίου της μονής 
Σταυρονικήτα βλ. Το Δωδεκάορτο της Ἱεράς Μονής Σταυρονικήτα 
(λεύκωμα των εικόνων που εκδόθηκε από την ιερά μονή). Θα πρέπει 
να σημειώσουμε ότι από το επιστύλιο της Λαύρας σώζονται έντεκα 
εικόνες Δωδεκαόρτου, από τις οποίες θεματικά καµιά δεν ανταπο- 
κρίνεται στις εικόνες του επιστυλίου της μονής Ιβήρων. Στις εικό- 
νες του επιστυλίου της Λαύρας µπορεί να ενταχθεί ακόµα µία εικό- 
να, της Κοιμήσεως της Θεοτόκου, που καθαρίστηκε το καλοκαίρι 
to 1991 από συνεργείο του ΥΠΠΟ. Από το επιστύλιο της µονής 
Σταυρονικήτα σώζονται είκοσι τρεις εικόνες, απότις οποίες µόνο η 
εικόνα της εµμφανίσεως του Χριστού στις Μυροφόρες και η εικόνα 
της Απιστίας του Θωμά έχουν θεματική αντιστοιχία µε το επιστύλιο 
της µονής Ιβήρων. 





Εικ. 4. Μετέωρα, καθολικό µονής Αναπαυσά. O Μυστικός 
Δείπνος. 

Ε. Ν. ΤΣΙΓΑΡΙΔΑΣ 


1 


Εικ. 5. Επιστύλιο μονής Ιβήρων. Ο Νιπτήρας. 


επιγραφικά ή αρχειακά στοιχεία αποδίδονται ανα- 
ντίρρητα στον Θεοφάνη. 

Το θεµατολόγιο του επιστυλίου της μονής Ιβήρων το 
βρίσκουμε ήδη ανεπτυγμένο στις τοιχογραφίες του 
καθολικού της μονής Αναπαυσά στα Μετέωρα (1527), 
το οποίο, όπως είναι γνωστό, είναι το παλιότερο σωζό- 
µενο, ενυπόγραφο έργο του Θεοφάνη!θ, Πολλά θέµατα 
του επιστυλίου, όπως ο Μυστικός Δείπνος, ο Νιπτή- 
ρας, η Κρίση των Αρχιερέων και η ΄Αρνηση του Πέ- 
τρου, ταυτίζονται εικονογραφικά µε τα αντίστοιχα θέ- 
µατα στη µονή Αναπαυσά, ενώ άλλα, όπως η Προδο- 
σία του Ιούδα, η ΄Ιαση του Παραλύτου, η Μεσοπε- 
ντηκοστή, ο Χριστός µε τη Σαμαρείτιδα και η ΄Ιαση 
του Τυφλού, κινούνται στο πνεύμα της εικονογραφίας 
των σκηνών του καθολικού ή του επιστυλίου της µο- 
νής Σταυρονικήτα. 

Ετσι ο Μυστικός Δείπνος (Εικ. 3) του επιστυλίου της 

Εικ. 6. Μετέωρα, καθολικό µονής Αναπαυσά. O Νιπτήρας. 

Εικ. 7. Επιστύλιο μονής Ιβήρων. H Προσευχή στο ΄Ορος των Ελαιών. 


μονής Ιβήρων έχει ένα εικονογραφικό σχήμα ταυτό- 
σηµο p’ αυτό του Μυστικού Δείπνου της μονής Ava- 
παυσά (Εικ. 4), αλλά και του καθολικού της µονής 
Σταυρονικήτα!!, H διάταξη του Χριστού και των ano- 
στόλων γύρω από το τραπέζι, οι στάσεις, οἱ χειρονο- 
μίες και οι μεταξύ τους σχέσεις είναι πανομοιότητες 
στα τρία αυτά έργα. Μόνο ο Χριστός στο Μυστικό 
Δείπνο της μονής Σταυρονικήτα δεν στρέφεται προς 
τον Ιωάννη, όπως συμβαίνει στο καθολικό της μονής 
Αναπαυσά και στο επιστύλιο της µονής Ιβήρων, αλλά 
εικονίζεται σχεδόν µετωπικά, κρατώντας κλειστό El- 
λητάριο και όχι άρτο. 

Η ταυτότητα ανάµεσα στα τρία έργα εντοπίζεται ακό- 
µη και στην επιλογή των χρωμάτων, καθώς δύο από τα 
πιο αντιπροσωπευτικά πρόσωπα της σκηνής, όπως 
τουλάχιστον μπορούμε να το δούμε στο επιστύλιο της 
μονής Ιβήρων και στην τοιχογραφία της μονής Σταυ- 


ρονικήτα, ο Ιωάννης και ο Ιούδας, φορούν ενδύματα 
που έχουν τα ίδια χρώματα. 

H σκηνή του Νιπτήρα (Εικ. 5) του επιστυλίου της po- 
νής Ιβήρων αναγνωρίζεται στο σύνολο και στις λε- 
πτοµέρειες στο καθολικό της μονής Αναπαυσά (Εικ. 
6), στο καθολικό της Λαύρας και στο καθολικό της 
μονής Σταυρονικήτα! 2. Το εικονογραφικό σχήμα της 
σκηνής, αλλά και οι επιµέρους συνθετικές αναζητή- 
σεις που εκφράζονται στη διάταξη των μορφών στο 
χώρο, στην ανταποδοτικότητα των στάσεων και κινή- 
σεων, είναι ταυτόσημες στα έργα που αναφέραμε. 


10. Ξυγγόπουλος, ό.π., σ. 96. Chatzidakis, Théophane, ό.π., σ. 
313, 

11. Χατζηδάκης, Θεοφάνης, o. 65, ex. 91. 

12. Millet, Athos, πίν. 124.2. Χατζηδάκης, Θεοφάνης, σ. 66, εικ. 
91. 

Ε. Ν. ΤΣΙΓΑΡΙΔΑΣ 





Εικ. 8. Επιστύλιο µονής Ιβήρων. Η Προδοσία του Ιούδα. 


΄Ετσι, το σύμπλεγμα του Χριστού µε τον απόστολο 
Πέτρο, η ομάδα των αποστόλων που σε πρώτο επίπεδο 
είναι γονατιστοί και λύνουν τα σανδάλια τους, καθώς 
και οι απόστολοι που εικονίζονται όρθιοι πίσω από TO 
έδρανο, επαναλαμβάνονται πανομοιότυπα στο επιστύ- 
λιο και στα καθολικά των Μετεώρων και του Αγίου 
΄Ορους που αναφέραμε. Μόνο στην παράσταση του 
Αναπαυσά ο κατά κρόταφον απόστολος του πρώτου 
επιπέδου του επιστυλίου της μονής Ιβήρων εικονίζε- 
ται ενταγμένος στην ομάδα των αποστόλων του τρίτου 
επιπέδου. 

Η προσευχή στο ΄Ορος των Ελαιών (Εικ. 7) του επι- 
στυλίου της μονής [βήρων επαναλαμβάνεται αυτούσια 
στο καθολικό της μονής Σταυρονικήτα!}, όχι όµως 
στο καθολικό της μονής Αναπαυσά και στο καθολικό 
της Λαύρας!4, Χαρακτηριστικό της θεοφάνειας αντί- 
ληψης στην οργάνωση της σκηνής στο επιστύλιο της 
μονής Ιβήρων και στο καθολικό της μονής Σταυρονι- 

κήτα είναι ότι οι τέσσερις στιγμές του θείου δράματος 
που αναφέρονται στον Χριστό διατάσσονται σταυρο- 
ειδώς στη σύνθεση στις ίδιες στάσεις και χειρονομίες. 
Από την άλλη ο ράθυµος όμιλος των αποστόλων ena- 
ναλαμβάνεται πανομοιότυπα στην εικόνα και την TOL- 
χογραφία, µε χαρακτηριστικό πρόσωπο TOV αγένειο 
απόστολο στο κέντρο, που εικονίζεται κατά κρότα- 
φον, φορώντας και στα δύο έργα κόκκινο χιτώνα. Πα- 
ρατηρείται ακόµα παρόμοια σύλληψη και απόδοση 
των ορεινών όγκων µε τη διαφορά ότι στην εικόνα 
αποδίδονται περισσότερο γλυπτικά. 

Στην Προδοσία του Ιούδα (Εικ. 8), µε τον ταραγμένο, 
βίαιο όμιλο των Ιουδαίων, που διατάσσεται γύρω από 
το κεντρικό θέµα του Χριστού και του Ιούδα, ο καλλι- 
τέχνης του επιστυλίου της μονής Ιβήρων διατηρεί Ba- 
σικά στοιχεία της εικονογραφίας της σκηνής που είχε 
υιοθετήσει ο Θεοφάνης στο καθολικό της µονής Ανα- 
παυσά. Αντίθετα παρατηρείται πλήρης ταύτιση µετην 

Εικ. 10. Επιστύλιο μονής Ιβήρων. H Κρίση των Αρχιερέων. 





Εικ. 9. Μετέωρα, καθολικό µονής Αναπαυσά. Η Κρίση των 
Αρχιερέων. 

τοιχογραφία του καθολικού της μονής της Λαύρας και 
κυρίως της μονής Σταυρονικήτα!», που αφορά όχι pó- 
νο στην εικονογραφία και στη συγκρότηση της σκη- 
νής, αλλά και στην επανάληψη των ίδιων εικονογρα- 
φικών τύπων, των καθιερωμένων από την παράδοση. H 
μόνη ασήμαντη διαφορά είναι η στάση του δούλου 
πίσω από τον Χριστό, που στην εικόνα δεν είναι βίαιη, 
όπως στη μονή Σταυρονικήτα, αλλά σχεδόν συµβατι- 
κή, όπως ακριβώς και στο καθολικό της µονής της 
Λαύρας. Στοιχείο επίσης κοινό στα δύο έργα, στο κα- 
θολικό της µονής της Λαύρας και στο επιστύλιο της 
μονής Ιβήρων, είναι ότι κανείς από την ομάδα που 


13. Χατζηδάκης, Θεοφάνης, σ. 66, εικ. 90. 
14. Millet, Athos, πίν. 126.2. 
15. ΄Ο.π. και Χατζηδάκης, Θεοφάνης, σ. 66, εικ. 90. 

περιβάλλει βίαια τον Χριστό δεν φορά στρατιωτική 
στολή!6, Χαρακτηριστικό ακόµη στοιχείο της κοινής 
προέλευσης των δύο σκηνών, από τον ίδιο καλλιτέ- 
XVN, είναι ότι το κόκκινο χρώμα, που επαναλαμβάνε- 
ται ρυθµικά στην παράσταση του επιστυλίου, χρησι- 
μοποιείται για τα ίδια πρόσωπα και στην τοιχογραφία 
της µονής Σταυρονικήτα. 

Στενή συνάφεια µε εικονογραφικούς τύπους που είχε 
χρησιμοποιήσει ο Θεοφάνης αναγνωρίζουµε και σε 
άλλες σκηνές του επιστυλίου της µονής Ιβήρων, όπως 
στην Κρίση των Αρχιερέων, στην ΄Αρνηση του Πέ- 
τρου, στην Απιστία του Θωμά, στο Xaipe twv Μυροφό- 
ρῶν και στην ΄Ιαση του Τυφλού. 

Ειδικότερα η Κρίση των Αρχιερέων (Εικ. 10) του επι- 
στυλίου της μονής Ιβήρων είναι ταυτόσημη στο yev- 
κό εικονογραφικό και συνθετικό σχήμα, αλλά και στις 
λεπτομέρειες, µε την ίδια παράσταση στη μονή Ava- 
παυσά (Εικ. 9) και στο καθολικό της μονής της Λαύ- 
ρας!7, Αξιοσημείωτο από την άποψη αυτή είναι η πα- 
νομοιότυπη επανάληψη στο επιστύλιο και στο Kaĝo- 

Εικ. 11. Επιστύλιο μονής Ιβήρων. H ΄Αρνηση του Πέτρου. 
Εικ. 12. Μετέωρα, καθολικό μονής Αναπαυσά. H ΄Αρνηση 
του Πέτρου. 


λικό της µονής Αναπαυσά των στάσεων και των χει- 
ρονομιών όλων των προσώπων που συνθέτουν τη σκη- 
νή, καθώς και η υιοθέτηση της ίδιας µορφής επίπλων 
και του κτιρίου που συνοδεύουν τη σύνθεση. 

Το ίδιο παρατηρείται και στην ΄Αρνηση του Πέτρου 
(Εικ. 12), όπου ο εικονογραφικός τύπος της σκηνής µε 
τα τρία διαδοχικά επεισόδια, καθώς και η τυπολογία 
των προσώπων, ταυτίζονται πλήρως µε την εικονο- 
γραφία και την τυπολογία των προσώπων της ΄Αρνη- 
σης του Πέτρου στη µονή Αναπαυσά (Εικ. 11). 

Στις τοιχογραφίες του καθολικού της µονής Σταυρο- 
νικήτα ο Θεοφάνης στη σκηνή της Αρνήσεως του Πέ- 
τρου μένει προσηλωμένος στον ίδιο εικονογραφικό TÚ- 
πο, αλλά για λόγους που έχουν σχέση pe τη διαθέσιμη 
επιφάνεια: τα ίδια επεισόδια τα κατανέµει σε δύο ana- 
νωτές σειρές!δ. 

Ακόμα, η Απιστία του Θωμά και το Χαίρε των Μυρο- 
φόρων του επιστυλίου της μονής Ιβήρων (Εικ. 13, 14) 
αποτελούν σε εικονογραφικό, συνθετικό και τεχνο- 
τροπικό επίπεδο πιστή απόδοση των ίδιων θεμάτων 
του επιστυλίου της μονής Σταυρονικήτα!”. Είναι χα- 
ρακτηριστικό ότι στην Απιστία του Θωμά γύρω από 
το κεντρικό θέµα, του Χριστού µε τον απόστολο Θω- 
μά, που στην τυπολογία είναι ταυτόσηµο στα δύο ép- 
γα, ο όμιλος των αποστόλων στις στάσεις, στις χειρο- 
νομίες, αλλά και στην τυπολογία των προσώπων ENA- 
ναλαμβάνεται πανομοιότυπα στα δύο έργα. Εξαίρεση 
αποτελεί ο απόστολος Ανδρέας που εντάσσεται στον 
αριστερό όμιλο µε ανόµοιο τρόπο. Επίσης η µορφή 
των κτιρίων και ο ρόλος τους στην παράσταση ταυτί- 
ζεται πλήρως στα δύο έργα. Μόνο οι αναλογίες του 
Χριστού και των αποστόλων έχουν διαφοροποιηθεί 
στο επιστύλιο της μονής Σταυρονικήτα και έγιναν πιο 
ραδινές από ό,τι στο επιστύλιο της µονής Ιβήρων. Το 
στοιχείο αυτό οφείλεται ίσως στο ότι στη µονή Σταυ- 
ρονικήτα η σκηνή αναπτύσσεται καθ᾽ ύψος και όχι 
κατά πλάτος, όπως συμβαίνει στη μονή Ιβήρων. 

Στο Xaipe των Μυροφόρων (Εικ. 14) η συνάφεια των 
δύο έργων, του επιστυλίου της µονής Ιβήρων µε το 
επιστύλιο της μονής Σταυρονικήτα2θ, δεν αφορά µόνο 
στο κοινό εικονογραφικό σχήμα, που ενσωματώνει 
αρμονικά στοιχεία από δυτικά πρότυπα, αλλά και 
στην ενιαία, αυστηρή και σύμμετρη συνθετική αντί- 
ληψη. Ακόμη η σχέση αυτή εκτείνεται στην τυπολο- 
γία των μορφών, που ἔχουν κοινά προσωπογραφικά 
χαρακτηριστικά, και στην υφή του ρούχου, µε ταυτό- 
τητα τεχνικών τρόπων στην απόδοση. ΄Ετσι ο τύπος 
του προσώπου της Παναγίας, του Χριστού και της 
Μαρίας Μαγδαληνής επαναλαμβάνεται αυτούσιος στα 
δύο έργα. Ιδιαίτερα μάλιστα η Μαγδαληνή µε τα pa- 
κριά χυτά μαλλιά και τη μαλακότητα του κόκκινου 
μανδύα της αποδίδεται και στα δύο έργα µε το δυτικό 

εικονογραφικό τύπο αλλά και τρόπο2!. Επίσης το ρού- 
χο της Παναγίας µε το γλυπτικό χαρακτήρα, που έχει 
την καταγωγή του σε δυτικούς τρόπους, είναι πανο- 
μοιότυπο στα δύο épya22. 

Το ίδιο ισχύει όσον αφορά στη µορφή και στο ρόλο 
του φυσικού τοπίου στην παράσταση µε το πράσινο 
έδαφος, που αναπτύσσεται στο πρώτο επίπεδο, και 
τους δύο ορεινούς όγκους στο βάθος, που κορυφώνο- 
vta βαθμιδωτά και πλαισιώνουν αρμονικά τον Χριστό. 
H μόνη διαφορά ανάµεσα στις δύο σκηνές είναι ότι ο 
φυσικός ορίζοντας στο επιστύλιο της μονής Ιβήρων, 
σύμφωνα µε δυτικούς τρόπους απεικονίσεως, εκτείνε- 
ται και πίσω από τους ορεινούς όγκους23. 

Στη Θεραπεία tov Παραλύτου (Εικ. 15) ο καλλιτέχνης 
του επιστυλίου της μονής Ιβήρων ακολουθεί το εικο- 
νογραφικό σχήμα, αλλά και την τυπολογία των pop- 
φών στις στάσεις και στις χειρονομίες µε την τοιχο- 
γραφία που έχει το ίδιο θέµα στη µονή Αναπαυσά 


16. Το ίδιο στοιχείο, που δεν είναι συνηθισμένο στην εικονογραφία 
της σκηνής, απαντά και σε φορητή εικόνα του Επί σοι Χαίρει του 
15ου αιώνα στο Βυζαντινό Μουσείο Αθηνών. Βλ. Χατζηδάκης, 
Θεοφάνης, εικ. 3 (εικονογραφικό παράρτημα). 

17. Millet, Athos, πίν. 125.2. Χατζηδάκης, Θεοφάνης, σ. 79, ειδι- 
κά για την καταγωγή του εικονογραφικού τύπου. 

18. Χατζηδάκης, Θεοφάνης, εικ. 93-95. 

19. Πατρινέλης - Καρακατσάνη - Θεοχάρη, ό.π., σ. 90, εικ. 
26 και o. 88, εικ. 25. Το Δωδεκάορτο, ὁ.π. (υποσημ. 9), εικ. 12 Kat 11. 
20. BA. υποσημ. 19. 

21. Ανάλογη απόδοση του μανδύα της Μαρίας Μαγδαληνής παρα- 
τηρείται και σε άλλες κρητικές εικόνες µε το ίδιο θέμα από το 
δεύτερο μισό του 15ου αι. Βλ. σχετ. M. Chatzidakis, Icônes de 
Saint-Georges des Grecs et de la Collection de l’Institut, Venise 1962 
(στο εξής Icônes de Venise), o. 115-117, niv. ΥΠ, N. Χατζηδάκη, 
Εικόνες κρητικής σχολής. Κατάλογος Εκθέσεως (Μουσείο Μπενά- 
kn), Αθήνα 1983, Πατρινέλης- Καρακατσάνη- Θεοχάρη, ό.π., 
σ. 88, εικ. 25, Χατζηδάκης, Θεοφάνης, εικ. 125, Χρ. Μπαλτο- 
γιάννη, Εικόνες. Συλλογή Δ. Οικονομοπούλου, Αθήνα 1985, σ. 32, 
πίν. 15, Μ. Μπορμπουδάκης, Δεκαέξι κρητικές εικόνες, Δήμος 
Ηρακλείου 1985, εικ. 8. 

22. Ανάλογο ένδυμα είναι σταθερό στοιχείο σε εικόνες κρητικών 
εργαστηρίων από το δεύτερο μισό του 15ου αιώνα, που ακολουθούν 
δυτικούς εικονογραφικούς τύπους της Παναγίας, όπως τον τύπο της 
Παναγίας Madre della Consolazione ή την Παναγία που κρατάει τον 
Εσταυρωμένο στον τύπο της Pietà. Βλ. σχετικά παραδείγματα και 
βιβλιογραφία: Ν. Χατζηδάκη, ό.π., σ. 50-52, αριθ. 43, 44, 45 και 
Μπαλτογιάννη, ό.π., o. 31, niv. 16-17 και o. 32-33, niv. 23. 

23. Chatzidakis, Icénes de Venise, σ. 116-117, πίν. VII. Κατά tov 
Χατζηδάκη τέτοιου είδους φυγές έχουν επισημανθεί σε φορητές 
κρητικές εικόνες του [5ου αιώνα και σε τοιχογραφίες του Θεοφάνη 
στη μονή Σταυρονικήτα, ενώ στον προχωρημένο 160 αιώνα σπανί- 
ζουν. Βλ. σχετικά Χατζηδάκης, Θεοφάνης, σ. 102 και Μ. Cha- 
tzidakis, Les débuts de l’école crétoise et la question de l’école dite 
italogrecque, oto M. Chatzidakis, Etudes sur la peinture postbyzan- 
tine, Variorum Reprints, London 1976, IV (στο εξής Les débuts), σ. 
193-194 και 202-204, πίν. ΚΓ΄ 1, ΚΕ΄ 2, KET’ 1, AB’ 1, AA’ 1 kat N. 
Χατζηδάκη, ό.π., σ. 34, εικ. 24, 47, 48. 

Εικ. 13. Επιστύλιο μονής Ιβήρων. H Απιστία του Θωμά (προ των εργασιών συντηρήσεως). 


(Εικ. 19) και στο καθολικό της μονής Σταυρονικήτα», 
µε μόνη τη διαφορά ότι στο επιστύλιο ο όμιλος των 
αποστόλων που συνοδεύει τον Χριστό είναι περισσό- 
TEPO ανεπτυγμένος. 

Στη Μεσοπεντηκοστή (Εικ. 16) η εικονογραφία, η τυ- 
πολογία των μορφών και η συνθετική αντίληψη στην 
απόδοση της σκηνής έχει στενή σχέση µετη Μεσοπε- 
ντηκοστή του καθολικού της µονής της Λαύρας και 
του καθολικού της μονής Σταυρονικήτα2”, µε μόνη 
διαφορά ότι στην τοιχογραφία της µονής Σταυρονική- 
τα η Παναγία και ο Ιωσήφ δεν πλαισιώνουν τον Χρι- 
στό, αλλά ἔχουν μετατοπιστεί στο αριστερό μέρος της 
παράστασης. Κοινά χαρακτηριστικά στις τρεις παρα- 
στάσεις είναι η αρμονική και σύμμετρη τοποθέτηση 
των μορφών και του όγκου των κτιρίων εκατέρωθεν 
του κεντρικού προσώπου της σκηνής και κύριου άξο- 
να της συνθέσεως, του Χριστού. Σε αντιδιαστολή µε 

την ίδια παράσταση στη μονή Αναπαυσά (Εικ. 17) 
— από την οποία το επιστύλιο της µονής έχει κρατή- 
σει το βασικό πυρήνα της σκηνής — επαναλαμβάνεται 
στις τρεις παραστάσεις ο τύπος και η µορφή των εδρά- 
νων, του θρόνου και σε γενικές γραμμές των κτιρίων. 
Παρατηρείται επίσης στην παράσταση του επιστυλίου 
της μονής Ιβήρων, του καθολικού της Λαύρας και της 
μονής Σταυρονικήτα ενιαία στάση όσον αφορά στη 
μείωση του όγκου της ανθρώπινης μορφής και στην 
αρμονική της ένταξη στο χώρο. Τα στοιχεία αυτά 
απομακρύνουν τις παραστάσεις αυτές από την τοιχο- 
γραφία της μονής Αναπαυσά, στην οποία η ανθρώπινη 
µορφή και κυρίως αυτή του Χριστού κυριαρχεί στην 
παράσταση, σύμφωνα µε παλαιότερα πρότυπα. 

Στην παράσταση της Σαμαρείτιδος µε τον Χριστό 
(Εικ. 18) ο καλλιτέχνης του επιστυλίου της μονής Ιβή- 
pov υιοθετεί το εικονογραφικό σχήμα του καθολικού 

Εικ. 14. Επιστύλιο µονής Ιβήρων. To Χαίρε των Μυροφόρων (προ των εργασιών συντηρήσεως). 


της μονής Αναπαυσά (Εικ. 19) και του καθολικού της 
μονής Σταυρονικήτα2ό, αλλά δημιουργεί µια σύνθεση 
πιο σφιχτή, καθώς μετατοπίζει τους αποστόλους αρι- 
στερά, πίσω από τον Χριστό και από τον αριστερό 
βράχο, και τοποθετεί πίσω και ανάμεσα στις κορυφές 
των δύο ορεινών όγκων τα τείχη της πόλεως. Ακόμα, 
στην παράσταση του επιστυλίου της μονής Ιβήρων 
περιορίζονται ορισμένα δυτικά στοιχεία στην ανάπτυ- 
En του τοπίου, που απεικονίζονται στην τοιχογραφία 
της μονής ΣταυρονικήταΣ). Αυτά σχετίζονται µε τη 
θέση και τη µορφή του φυσικού τοπίου, µε προοπτική 
φυγής, που απεικονίζεται στο βάθος, πίσω από τους 
ορεινούς όγκους, αλλά και µε το απότομο κόψιμο του 
εδάφους σε πρώτο επίπεδο, που υπάρχει στην τοιχο- 
γραφία, αλλά όχι στο επιστύλιο της μονής Ιβήρων. Το 
τελευταίο αυτό στοιχείο, που παρατηρείται επίσης και 
στη ζωγραφική του Θεοφάνη στη μονή Αναπαυσά2δ, 


κατάγεται από την υστερογοτθική τέχνη και εισάγεται 
τόσο σε κρητικές εικόνες από το δεύτερο μισό του 
15ου αιώνα”) όσο και στη ζωγραφική του εργαστηρίου 
της Καστοριάς του τελευταίου τετάρτου του 15ου ató- 
val, 


24. Χατζηδάκης, Θεοφάνης, σ. 118 και σχέδ. IV-16. 

25. Millet, Athos, πίν. 122.1 και Χατζηδάκης, Θεοφάνης, εικ. 
126. 

26. Χατζηδάκης, Θεοφάνης, εικ. 124. 

27. ΄'Ο.π. 

28. Βλ. το τοπίο στις παραστάσεις της Σαμαρείτιδος pe τον Χριστό, 
της Θεραπείας του Παραλύτου και της ΄[ασης tov Τυφλού (προσω- 
πική παρατήρηση). 

29. Chatzidakis, Les débuts, σ. 202, πίν. ΚΓ΄ 2 (Εικόνα του 
Εφραίμ του Σύρου στο Μουσείο Λευκάδος) και A (Pietà στο Mov- 
osio Μπενάκη). ΄Εγχρωµη απεικόνιση της τελευταίας εικόνας βλ. 
N. Χατζηδάκη, ό.π. (υποσημ. 21), niv. 45. 

Εικ. 15. Επιστύλιο μονής Ιβήρων. H ΄Ιαση tov Παραλύτου (προ των εργασιών συντηρήσεως). 


Τέλος, στην ΄Ιαση tov Τυφλού (Εικ. 20), στην οποία 
αναγνωρίζονται βασικά στοιχεία της εικονογραφίας 
του καθολικού της μονής Αναπαυσά, επαναλαμβάνε- 
ται πιστά το εικονογραφικό σχήμα και η τυπολογία 
των μορφών της παράστασης του καθολικού της po- 
νής Σταυρονικήτα», µε τη διαφορά ότι στην τοιχο- 
γραφία ο όμιλος των αποστόλων συμπτύσσεται και OL 
μορφές έχουν αποκτήσει πιο ραδινές αναλογίες. Ba- 
σικό όµως στοιχείο, που διαφοροποιεί τις δύο σκηνές, 
είναι ότι στο επιστύλιο της μονής Ιβήρων έχει rapa- 
λειφθεί το αρχιτεκτόνηµα, το οποίο στην τοιχογραφία 
εικονίζεται πίσω από τον ορεινό όγκο, και στη θέση 
του έχει αναπτυχθεί φυσικό τοπίο, µε κτίσματα δυτι- 
κής εμπνεύσεως. Το στοιχείο αυτό, που εισάγεται δια- 
κριτικά στο επιστύλιο, δεν είναι ξένο προς τη ζωγρα- 
φική του Θεοφάνη, καθώς το ίδιο ακριβώς θέµα παρα- 
τηρείται στην τοιχογραφία του Χριστού µε τη Lapa- 
ρείτιδα στο καθολικό της μονής Σταυρονικήτα”2. 

Από τη συγκριτική παρουσίαση των εικόνων του επι- 
στυλίου της μονής Ιβήρων µε έργα που αποδίδονται µε 
ασφάλεια στο Θεοφάνη φάνηκε, νομίζω, η στενή ει- 
κονογραφική αλλά και τεχνοτροπική σχέση με το έρ- 
γο του μεγάλου αυτού καλλιτέχνη του 16ου αιώνα. 
Από εικονογραφική άποψη το επιστύλιο, όπως είδαμε, 
χαρακτηρίζεται από ενότητα στην επιλογή των εικο- 
νογραφικών τύπων, που έλκουν την καταγωγή τους 
στην παράδοση της κρητικής σχολής του 15ου αιώνα, 
αλλά καθιερώνονται στο 160 µε τη ζωγραφική του Os- 
οφάνη”), Από τα κύρια χαρακτηριστικά της εικονο- 
γραφίας των σκηνών είναι η λιτότητα της αφήγησης, 
σε κλασικό ύφος, που υπηρετεί τον υπερβατικό χαρα- 
κτήρα της σύνθεσης. Μέσα σ᾽ αυτές κυρίαρχο otot- 
χείο είναι η ανθρώπινη µορφή, που δένεται αρμονικά 
µε τα άλλα στοιχεία της παράστασης --- κτίρια καί 
τοπίο — σε εύρυθμα και στέρεα συνθετικά σχήματα. 
Από καλλιτεχνική άποψη αυτό που ξεχωρίζει το επι- 





Εικ. 16. Επιστύλιο µονής Ιβήρων. Η Μεσοπεντηκοστή. 


στύλιο της µονής Ιβήρων από άλλα σύγχρονα έργα 
είναι η υψηλή ποιότητα της ζωγραφικής. H ποιότητα 
αυτή αναγνωρίζεται στο ευαίσθητο αλλά σταθερό σχέ- 
διο (Εικ. 22-27), που αποδίδει µε ασφάλεια τη µορφή, 
σχεδιάζει µε σιγουριά το φυσικό περιβάλλον και τα 
κτίρια, αλλά και στη συνθετική ικανότητα του καλλι- 
τέχνη, που δίνει συνθέσεις κλασικού ύφους τόσο στη 
δοµή όσο και στην εκφραστική ποιότητα. 


30. Βλ. σχετικά A. Grabar, La peinture religieuse en Bulgarie, Paris 
1928, o. 351-352, Garidis, ό.π., o. 70. Βλ. προχείρως το τοπίο στις 
τοιχογραφίες του Αγίου Νικολάου της µοναχής Ευπραξίας στην 
Καστοριά. Στ. Πελεκανίδης, Καστορία, Θεσσαλονίκη 1953, πίν. 
180 a-B και 184 β. 

31. Χατζηδάκης, Θεοφάνης, εικ. 119. 

32. 'Ο.π., σ. 102, εικ. 124 και λεπτομέρεια εικ. 10 (εικονογραφικό 
παράρτημα). 

33, Χατζηδάκης, Θεοφάνης, σ. 82 κ.ε. 

Εικ. 17. Μετέωρα, καθολικό µονής Avanavod. 
Η Μεσοπεντηκοστή. 

Εικ. 18. Επιστύλιο μονής Ιβήρων. H Σαμαρείτιδα µε τον Χριστό. 


Ιδιαίτερα η κλειστή και στέρεη σύνθεση των σκηνών 
του επιστυλίου (βλ. κυρίως Εικ. 3, 5, 7 και 8), µε την 
ισόρροπη και σύμμετρη διάταξη των μορφών γύρω 
από το κεντρικό πρόσωπο της παράστασης, η ανταπο- 
δοτικότητα των στάσεων και τῶν κινήσεων, που VTA- 
κούουν σ᾽ ένα κυματιστό, γαλήνιο ρυθµό που συνέχει 
τις μορφές και τις εντάσσει αρμονικά στη σύνθεση, η 
χρωματική ευαισθησία και η εναλλαγή των χρωμά- 
των, που υποτάσσεται στο ανταποδοτικό πνεύμα που 
διακρίνει τις σκηνές, είναι χαρακτηριστικά που έχουν 
αποδοθεί στη συνθετική δύναμη και αρετή του Θεοφά- 
νη, του μεγάλου αυτού καλλιτέχνη, που αφομοίωσε 
δημιουργικά και εμπλούτισε µε το ταλέντο του τις KA- 
τακτήσεις της κρητικής σχολής του 15ου αιώνα”, 

Οι ανθρώπινες μορφές, που αποτελούν το κύριο OV- 
στατικό στοιχείο των παραστάσεων, είναι λεπτές και 
κομψές µε πρόσωπα μικρά, που ακτινοβολούν γαλήνια 

πνευματικότητα. Σε προσωπογραφικό αλλά και τεχνι- 
κό επίπεδο οι φυσιογνωμικοί τύποι και τρόποι του 
επιστυλίου της µονής Ιβήρων απαντούν σταθερά στη 
ζωγραφική του Θεοφάνη. ΄Ετσι, χαρακτηριστικές pop- 
φές του επιστυλίου, όπως ο Χριστός (Εικ. 14, 21-25), η 
Παναγία (Εικ. 14), ο απόστολος Πέτρος (Εικ. 22, 24, 
27, 28), ο απόστολος Μάρκος (Εικ. 24), ο απόστολος 
Ανδρέας (Εικ. 22), ο απόστολος Ιωάννης (Εικ. 21, 23, 
24), η Μαρία Μαγδαληνή (Εικ. 14) κ.ά., αναγνωρίζο- 
νται ὡς κοινοί τόποι στις τοιχογραφίες του Αναπαυσά 
(Εικ. 4, 6, 11), στις τοιχογραφίες του καθολικού της 
μονής της Λαύρας, στις τοιχογραφίες και στο επιστύ- 
ALO της μονής Σταυρονικήτα”. 

Από τεχνική άποψη, στην απόδοση του. προσώπου, 
του σώματος και του ενδύματος αναγνωρίζονται στο 
επιστύλιο της μονής Ιβήρων οι καθιερωμένοι τρόποι 
της κρητικής σχολής, που έχει υιοθετήσει ο Θεοφά- 

Εικ. 19. Μετέωρα, καθολικό μονής Αναπαυσά. H ‘Iaon tov Παραλύτου και η Σαμαρείτιδα µε τον Χριστό. 


vng, όπου όµως µε τεχνική αξιοσύνη και επιτηδειό- 
τητα συνταιριάζεται η evkapwia της ευαίσθητης ypap- 
μής, που σχεδιάζει, µε τη μαλακότητα της φωτοσκία- 
σης, που αποδίδει τους όγκους. Ιδιαίτερα στην απόδο- 
ση tov ρούχου ξεχωρίζει n τάση για την οργανική 
σύνδεσή του µε τον όγκο, την ανατομική διάρθρωση 
και την κίνηση του σώματος που καλύπτει (Εικ. 21, 26, 
27, 28). 

Ακόμα, στον τύπο των κτιρίων, στη μορφολογία των 
ορεινών όγκων και στη λειτουργία τους ὡς συστατι- 
κών στοιχείων της σύνθεσης, όπως είδαμε, ο καλλιτέ- 
χνης του επιστυλίου της µονής Ιβήρων ακολουθεί πι- 
στά σχήματα, μορφές και τρόπους που χαρακτηρίζουν 
τη ζωγραφική του Θεοφάνη”), 

Ειδικότερα τα κτίρια ή οι ορεινοί όγκοι, όπως μπορού- 
µε να τα δούμε στο Μυστικό Δείπνο (Εικ. 3), στο Νι- 
πτήρα (Εικ. 5), στην Προσευχή στο Ορος των Ελαι- 


ών (Εικ. 7, 25) και ιδιαίτερα στην Απιστία του Θωμά 
(Εικ. 13) και στη Μεσοπεντηκοστή (Εικ. 16), αποβαί- 
νουν βασικά συστατικά στοιχεία της σύνθεσης, τα 
οποία όµως υποτάσσονται, µε τον τρόπο που ανα- 
πτύσσονται και διατάσσονται στη σκηνή, στην τάση 
για ισορροπία και συμμετρία στη σύνθεση, αλλά και 
στη σταθερή επιδίωξη του καλλιτέχνη για διακριτική 
ανάδειξη της ανθρώπινης µορφής που συνοδεύουν, 
καθώς υπογραμμίζουν µε το σχήμα, τον όγκο, αλλά 
και το ρυθµό, την κίνησή της. 


34. ΄'Ο.π., σ. 101 κ.ε. 

35. Χατζηδάκης, Θεοφάνης, εικ. 90, 91, 93, 96, 125, 128 και Πα- 
τρινέλης - Καρακατσάνη - Θεοχάρη, ό.π., o. 15 και 16. 

36. Χατζηδάκης, Θεοφάνης, σ. 97 κ.ε. 

37. ΄Ο.π.. σ. 101 κ.ε. 


199 


Ε. Ν. ΤΣΙΓΑΡΙΔΑΣ 





Εικ. 20. Επιστύλιο μονής Ιβήρων. H ‘laon του εκ γενετής Τυφλού (προ των εργασιών συντηρήσεως). 


Ακόμα, στο επιστύλιο της μονής Ιβήρων έχουν επιση- 
μανθεί στοιχεία δυτικής εικονογραφίας και τέχνης 
που απαντούν σε ορισμένες παραστάσεις. Από εικονο- 
γραφική άποψη τα στοιχεία αυτά είναι η ανοιχτή δε- 
ξιά πλευρά µε το τραύμα της λόγχης στον Χριστό στη 
σκηνή της Απιστίας του Θωμά και στο Χαίρε των Mv- 
ροφόρων»δ. Από τεχνοτροπική άποψη τα δυτικά OTOL- 
χεία του επιστυλίου είναι επίσης περιορισμένα και 
αφορούν στο ζωγραφικό ή γλυπτικό χαρακτήρα του 
ρούχου της Μαρίας Μαγδαληνής και της Παναγίας 
αντίστοιχα στο Χαίρε των Μυροφόρων”᾽, καθώς και 
σε ορισμένα στοιχεία τοπίου, µε προοπτική φυγής, 
ιταλικής καταγωγής, τα οποία εισάγει διακριτικά ο 
καλλιτέχνης σε δευτερεύουσες παραστάσεις, όπως στο 
Χαίρε των Μυροφόρων (Εικ. 14) και στην ΄Ιαση του 
Τυφλού9 (Εικ. 20). Ιδιαίτερα στην ΄Ιαση του Τυφλού 
ο καλλιτέχνης έχει εντάξει στο βάθος ένα ειδυλλιακό 

τοπίο δυτικής εμπνεύσεως µε ποταμό, νερόμυλο και 
έναν πύργο στην κορυφή, προσαρμόζοντας ανάλογα 
και την τεχνοτροπία. 

Τα δυτικά στοιχεία της ζωγραφικής του επιστυλίου 
της μονής Ιβήρων στην ανάπτυξη του τοπίου, τα οποία 
δεν είναι άγνωστα στην κρητική ζωγραφική του [5ου 
αιώνα αναγνωρίζονται πανομοιότυπα στη ζωγραφική 
του Θεοφάνη στη μονή Αναπαυσά και κυρίως στη pO- 
vý Σταυρονικήταή!. Ιδιαίτερα μάλιστα το ειδυλλιακό 
τοπίο στην ΄Ιαση επαναλαμβάνεται αυτούσιο, όπως 
είδαμε, στην παράσταση του Χριστού pe τη Σαμαρεί- 
τιδα στο καθολικό της μονής Σταυρονικήταά2, 

Στο επιστύλιο της μονής Ιβήρων τα βασικά χρώματα 
που υιοθετούνται, όπως το πράσινο, το κόκκινο, το 
καστανό, το ιώδες, είναι τα χρώματα πού χρησιµο- 
ποιεί ο Θεοφάνης”. Τα χρώματα αυτά είναι υπολογι- 
σμένα στην παράσταση, µε κατάλληλη διάταξη και 


λειτουργία, που υπηρετεί το πνεύμα των ανταποδοτι- 
κών σχέσεων μέσα στη σύνθεση, που διακρίνει τη ζω- 
γραφική του Θεοφάνη. Ιδιαίτερο μάλιστα στοιχείο 
ταυτότητας του καλλιτέχνη του επιστυλίου pe TOV Os- 
οφάνη είναι, όπως είδαμε, το κόκκινο χρώμα, το οποίο 
κατανέµει µε σοφία στη σκηνή και το χρησιμοποιεί 
για τα ίδια πρόσωπα στις ίδιες παραστάσεις. 

Πάνω απ᾿ όλα όµως το επιστύλιο της μονής Ιβήρων 
ξεχωρίζει για την πνευματική ποιότητα των παραστά- 
σεων µε το αυστηρό ήθος και τον κλειστό χαρακτήρα 
των συνθέσεων, που τις συνέχει ένας µελωδικός ρυθ- 
μός, και τις ήρεμες μορφές, που έχουν γαλήνια πρό- 
σωπα και υψηλό πνευματικό ήθος. Τα χαρακτηριστικά 
αυτά αποτελούν βασικά συστατικά στοιχεία της καλ- 
λιτεχνικής έκφρασης του Θεοφάνη”, αλλά και otot- 
χεία ταυτότητας του καλλιτέχνη του επιστυλίου της 
μονής Ιβήρων. 

Μετά από τα όσα εκθέσαµε παραπάνω, νοµίζουµε ότι η 
στενή σχέση — εικονογραφική και τεχνοτροπική — 
που παρουσιάζει το επιστύλιο της μονής Ιβήρων µε 
το έργο του Θεοφάνη, µας επιτρέπει να το αποδώσουµε 
ανεπιφύλακτα στη δραστηριότητά tov. ‘Eyoupe μάλι- 
στα τη γνώμη ότι οι συνολικές διαστάσεις του επιστυ- 
λίου, που υπολογίζεται ότι προσέγγιζαν τα 12 μ., συ- 
νηγορούν στο να δεχτούμε ότι το επιστύλιο αυτό προ- 
έρχεται από το τέμπλο του καθολικού της μονής και 
όχι από το τέμπλο ενός παρεκκλησίου. 

Ως προς το χρόνο εκτελέσεως του επιστυλίου, µε βάση 
τη συγκριτική εξέτασή του µε τα ακριβώς χρονολογη- 
μένα έργα του Θεοφάνη, φάνηκε ότι αυτό χρονικά στέ- 
κεται πλησιέστερα προς τις τοιχογραφίες και το επι- 
στύλιο του καθολικού της μονής Σταυρονικήτα (1546), 
παρά προς τις τοιχογραφίες του καθολικού της μονής 
Αναπαυσά (1527). Ειδικότερα, χαρακτηριστικό στοι- 
χείο στη σχέση του επιστυλίου της μονής Ιβήρων µε 
τις τοιχογραφίες του καθολικού της μονής Αναπαυσά 
είναι ότι σε ορισμένες παραστάσεις του επιστυλίου, 
όπως στο Μυστικό Δείπνο (Εικ. 3, 4), στο Νιπτήρα 
(Εικ. 5, 6), στη Μεσοπεντηκοστή (Εικ. 16, 17) και 
στην Κρίση των Αρχιερέων (Εικ. 9, 10), παρατηρείται 
μείωση του όγκου και του πλάτους των κτιρίων προς 
όφελος της ανάδειξης της ανθρώπινης μορφής, καθώς 
και διαυγέστερη διατύπωση των επιπέδων της συνθέ- 
σεως και της έννοιας του χώρου, στοιχεία που το ANO- 
μακρύνουν από τις τοιχογραφίες του Αναπαυσά και 
φέρνουν το επιστύλιο της μονής Ιβήρων εγγύτερα, τε- 
χνοτροπικά και χρονικά, στις τοιχογραφίες και στο 
επιστύλιο της μονής Σταυρονικήτα. Μάλιστα, ορισµέ- 
να τεχνοτροπικά χαρακτηριστικά του επιστυλίου της 
μονής Ιβήρων, που αναφέρονται στη μαλακότερη δια- 
τύπωση του προσώπου και στις κανονικές σωματικές 
αναλογίες των μορφών, µας οδηγούν στην άποψη ότι 

το επιστύλιο αυτό προηγείται χρονικά του επιστυλίου 
της µονής Σταυρονικήτα. 

H απόδοση των εικόνων του επιστυλίου που σώζεται 
στη μονή Ιβήρων στον Θεοφάνη αυξάνει τον αριθµό 
των επιστυλίων που του αποδίδονται σε τρία, καθώς 
προστίθεται ακόµη ένα στα δύο ήδη γνωστά, της po- 
νής της Λαύρας και της μονής Σταυρονικήτα, που σώ- 
ζονται στο ΄ Αγιον ΄Ορος4». Ακόμη, ο εντοπισμός ενός 
νέου έργου του Θεοφάνη διευρύνει τη γνώση μας για 
την καλλιτεχνική του δραστηριότητα στο ΄Αγιον 
΄Ορος και θέτει εκ νέου το πρόβλημα της ενδεχόµενης 
συμμετοχής του στην εικονογράφηση του καθολικού 
της μονής Ιβήρων. Το θέµα όµως αυτό μένει ανοιχτό 
για διερεύνηση στο μέλλον, καθόσον οι τοιχογραφίες 
του καθολικού είναι επιζωγραφηµένεςάό. 


38. Η εικονογραφική αυτή λεπτομέρεια, δυτικής προελεύσεως, απα- 
ντά τόσο στις τοιχογραφίες του καθολικού της µονής Αναπαυσά, 
όσο και στις τοιχογραφίες και στο επιστύλιο της μονής Σταυρονική- 
τα. BA. Chatzidakis, Théophane, ό.π., εικ. 3, Πατρινέλης - Ka- 
ρακατσάνη - Θεοχάρη, ὀ.π.,σ. 88, εικ. 25,26και Χατζηδάκης, 
Θεοφάνης, ek. 125. Το τραύμα της λόγχης στη δεξιά πλευρά εμφα- 
νίζεται και σε ιταλοκρητικές εικόνες από το δεύτερο μισό του [5ου 
αιώνα µε θέµα την ΄Ακρα Ταπείνωση, το Μη µου ΄Απτου κ.ά. Βλ. 
Chatzidakis, Les débuts, πίν. ΙΔ΄ 1,2, 3 και N. Χατζηδάκη, ό.π., 
εικ. 46, 37. Μπορμπουδάκης, ό.π., εικ. 8. 

39. Βλ. σ. 193. 

40. Βλ. σ. 194-195. 

41. Βλ. υποσημ. 28 και 32. 

42. Χατζηδάκης, Θεοφάνης, σ. 102, εικ. 124 και λεπτομέρεια εικ. 
10 (εικονογραφικό παράρτημα). 

43. ΄Ο.π., σ. 95 κ.ε. 

44. ΄'Ο.π., σ. 101 κ.ε. και 107 κ.ε. 

45. Βλ. ό.π., υποσημ. 9. Πάντως η απόδοση των εικόνων του επιστυ- 
λίου της μονής Ιβήρων στον Θεοφάνη σηµαίνει ότι έργο του ιδίου 
καλλιτέχνη, όπως συμβαίνει στη μονή της Λαύρας (Chatzidakis, 
Théophane, ό.π., σ. 323-327, εικ. 34-45), πρέπει να ήταν και οι δε- 
σποτικές εικόνες του τέµπλου που δεν έχουν εντοπιστεί και πιθανό- 
τατα δε σώζονται. Από την άλλη το επιστύλιο του Θεοφάνη ανήκε, 
ασφαλώς, σε σύγχρονο p’ αυτό ξυλόγλυπτο τέμπλο που δε σώθηκε, 
και to οποίο δεν αποκλείεται να ήταν παραγωγή κρητικού εργαστη- 
piov. Για την παραγωγή ξυλόγλυπτων τέµπλων στην Κρήτη και τη 
µεταφορά τους εκτός Κρήτης, ακόµα και στο Αγιον ΄Ορος, βλ. M. 
Καζανάκη, Εκκλησιαστική ξυλογλυπτική στο Χάνδακα το 170 
αιώνα. Νοταριακά έγγραφα (1606-1642), Θησαυρίσματα 11 (1974), σ. 
251-283 και M. Χατζηδάκης, Εἰκόνες τῆς Πάτμου, ᾿Αθήνα 1977, 
σ. 35-36. 

46. O Χατζηδάκης, Θεοφάνης, o. 322, υποσημ. 40, εντάσσει την 
τοιχογράφηση του καθολικού της μονής Ιβήρων στην περίοδο ra- 
ραμονής του Θεοφάνη στο ΄Αγιον ΄Ορος (1535-1558). Αντίθετα ο 
Βλάχος και ο Millet είχαν χρονολογήσει τις τοιχογραφίες του Ka- 
θολικού από επιγραφή σε παράσταση αφιερωτών στο 1592/3. Βλ. K, 
Βλάχος, “H Χερσόνησος τοῦ "Αθω, Βόλος 1903, σ. 201 και Mil- 
let, Athos, σ. 61, πίν. 255.1. 

Εικ. 21-22. Επιστύλιο µονής Ιβήρων. Λεπτομέρειες από τον 
Μυστικό Δείπνο. 


Εικ. 23-24 Επιστύλιο μονής Ιβήρων. Λεπτομέρειες από τον 
Νιπτήρα. 

Ε. Ν. ΤΣΙΓΑΡΙΔΑΣ 

Εικ. 25-26. Επιστύλιο μονής Ιβήρων. Λεπτομέρειες από την 
Προσευχή στο ΄Ορος των Ελαιών. 


Εικ. 27. Επιστύλιο μονής Ιβήρων. Λεπτομέρεια από την 
Προδοσία του Ιούδα. 


Εικ. 28. Επιστύλιο μονής Ιβήρων. Λεπτομέρεια από την 
΄Αρνηση του Πέτρου. 

Εικ. 29. Μονή Ιβήρων. Εικόνα του Χριστού. 

ΕΠΙΜΕΤΡΟ 


Τό άρθρο αυτό γράφτηκε πριν αρχίσει η συντήρηση 
και ο καθαρισμός του επιστυλίου, αλλά και άλλων et- 
κόνων της μονής Ιβήρων”). Κατά τις εργασίες συντη- 
ρήσεως καθαρίστηκαν τα δύο από τα τέσσερα σωζόμε- 
να τμήματα του επιστυλίου της μονής, ενώ στα άλλα 
δύο έγινε σε πρώτη φάση συντήρηση του ξύλου και 
στερέωση της ζωγραφικής. ΄Ετσι οι φωτογραφίες των 
εικόνων του επιστυλίου που δημοσιεύονται, πλην των 
αριθ. 13, 14, 15, 16 και 20 έχουν ληφθεί μετά τον καθα- 
ρισμό. 

Κατά τις εργασίες συντηρήσεως στη μονή Ιβήρων Ka- 
θαρίστηκε και η δημοσιευόμενη εικόνα του Χριστού 
Παντοκράτορα (Εικ. 26), διαστάσεων 0,75χ0,45 μ., την 
οποία αποδίδουµε επίσης στον Θεοφάνη. Στην εικόνα 
αυτή ο Χριστός, που εικονίζεται σε προτομή, κρατάει 
µε το αριστερό χέρι κλειστό κώδικα ευαγγελίου, πλού- 
σια σταχωμένο, ενώ µε το δεξί ευλογεί, έχοντας την 
παλάμη στραμμένη προς το στήθος. Ο Χριστός φοράει 
μελιτζανή χιτώνα και βαθυκύανο ιμάτιο. Την εικόνα 
περιβάλλει πρόσθετο πλαίσιο µε διακόσμηση από 
μάργαρο (σεντέφι) σε ένθετη επιπεδόγλυφη τεχνική. 
H εικόνα έφερε επίσης νεότερη, ασημένια επένδυση, 


O εικονογραφικός τύπος της εικόνας του Χριστού της 
μονής των Ιβήρων µε την όχι συνήθη χειρονομία ευ- 
λογίας, την ελαφρά στροφή της κεφαλής προς τα αρι- 
στερά, που έχει ως αποτέλεσµα να αποδίδεται ασύμμε- 
τρα η κόμη, αποτελεί πιστή επανάληψη του εικονο- 
γραφικού τύπου, τον οποίο ο Θεοφάνης υιοθετεί στον 
Χριστό της Δεήσεως του καθολικού της μονής Σταυ- 
ρονικήτα (1546)48, µε μόνη διαφορά ότι ο Χριστός της 
μονής Σταυρονικήτα κρατάει ανοιχτό και όχι κλειστό 
ευαγγέλιο, όπως στην εικόνα της μονής Ιβήρων. 

Ο τύπος αυτός του Χριστού της εικόνας της μονής 
Ιβήρων και της τοιχογραφίας της μονής Σταυρονική- 
τα επαναλαμβάνει πιστά παλαιολόγεια έργα, όπως síi- 
ναι η εικόνα του Χριστού Παντοκράτορα (πρώτο μισό 
14ου αι.) στο ναό του Αγίου Γεωργίου των Ελλήνων 
στη Βενετία και η τοιχογραφία της Gračanica (1318/ 
21) στη μεσαιωνική Σερβία”. 

Στο φυσιογνωµικό τύπο και στην απόδοση των χαρα- 
κτηριστικών του προσώπου ο Χριστός της εικόνας της 
μονής Ιβήρων ακολουθεί επίσης έργα του Θεοφάνη, 
όπως την εικόνα του Χριστού της μονής της Λαύρας 
(1535) και της μονής Σταυρονικήτα, καθώς και την 
τοιχογραφία του Χριστού της Δεήσεως στο καθολικό 
της ίδιας μονής”θ, µε τη διαφορά ότι στην εικόνα της 
μονής Ιβήρων ο Χριστός αποδίδεται συνοφρυωμένος 
µε ρυτίδες στο μέτωπο, που ακολουθούν το τόξο του 

φρυδιού. Στο σηµείο αυτό ακολουθεί τον Χριστό IMa- 
ντοκράτορα του τρούλου του καθολικού της μονής 
Σταυρονικήτα”!, µε αποτέλεσµα να εμφανίζεται av- 
στηρός από ειρηνικός και γαλήνιος που είναι στην 
εικόνα της Λαύρας και στην τοιχογραφία της Δεήσεως 
της µονής Σταυρονικήτα. 

Ωστόσο, ορισμένα τεχνικά χαρακτηριστικά, όπως τα 
κατσαρά διχαλωτά γένεια µε την αψεγάδιαστη τεχνι- 
KÁ, οἱ πλατιές πτυχές µε την ευκαμψία της γραμμής, 
που συντείνει στη μαλακότερη διατύπωση του tpa- 
τίου, που πέφτει κυματίζοντας περίτεχνα στο αριστερό 
στήθος, συνδέουν, παρά τη διαφορά tov είδους, άμεσα 
την εικόνα της μονής [βήρων µε την τοιχογραφία του 
Χριστού της Δεήσεως στη μονή Σταυρονικήτα. 


΄Ετσι η στενή εικονογραφική και τεχνοτροπική σχέ- 


ση, που παρουσιάζει η εικόνα του Χριστού της μονής 
Ιβήρων µε την τοιχογραφία του Χριστού Παντοκρά- 
τορα και του Χριστού της Δεήσεως στη μονή Σταυρο- 
νικήτα, µας επιτρέπει να αποδώσουµε και την εικόνα 
αυτή ανεπιφύλακτα στον Θεοφάνη και va TH χρονολο- 
γήσουμε στο 1546 ή λίγο νωρίτερα. H πρωιμότερη 
χρονολόγηση της εικόνας tov Χριστού της μονής Ιβή- 
ρων µπορεί να στηριχθεί στη διαπίστωση που έχουµε 
κάνει, µε βάση το επιστύλιο της µονής Ιβήρων που 
δημοσιεύουμε, ότι το έργο του Θεοφάνη στη μονή Ιβή- 
POV προηγείται χρονικά αυτού στη μονή Σταυρονική- 
ta52, 

Ακόμα, θα πρέπει va σημειώσουμε ότι η εικόνα του 
Χριστού της μονής Ιβήρων, λόγω των μικρών διαστά- 
σεων, δεν ανήκει στο τέμπλο του καθολικού, όπως 
συμβαίνει µε την εικόνα του Χριστού (διαστ. 0,695x 
0,47 μ.) της μονής Σταυρονικήτα, το καθολικό της 
οποίας είναι μικρότερο από το καθολικό της μονής 
Ιβήρων, αλλά προέρχεται ασφαλώς από το τέμπλο κά- 
ποιου παρεκκλησίου της μονής. 


47. Η συντήρηση του επιστυλίου της μονής Ιβήρων έγινε τον Αύ- 
γουστο και το Σεπτέμβριο tov 1991 από τους συντηρητές του ΥΠΠΟ 
Λέων. Κάσση, Αντων. Θεοδωρακόπουλο και Τάσο Μόσχο. 

48. Χατζηδάκης, Θεοφάνης, εικ. 2, 3. 

49. Chatzidakis, Icônes de Venise, o. 4-6. B. Todić, Gračanica, 
Beograd-Pristina 1989, εικ. 98. 

50. Chatzidakis, Théophane, ό.π., εικ. 45, 46 και Χατζηδάκης, 
Θεοφάνης, εικ. 2, 3. 

51. Χατζηδάκης, Θεοφάνης, εικ. 20. 

52. Βλ. σ. 201. 

AN UNKNOWN ICONOSTASIS BEAM BY THEOPHANES 
THE CRETAN IN THE IVERON MONASTERY ON MOUNT ATHOS 


Preserved in the Iveron monastery on Mt. Athos are 
four parts of an iconostasis beam with scenes from the 
Christological cycle. Once located in the funerary 
church, they are now kept with the monastery’s collec- 
tion of icons. 

These sections of the iconostasis beam range in length 
from 1.38 to 1.60 m. (1.38 x0.46, 1.47 x0.46, 1.49x 0.47 
and 1.60x0.465), and in height from 0.46 to 0.47 m. 
Each of the sections depicts three scenes, arranged as 
follows: Last Supper, Washing of the Feet, Prayer on 
the Mount of Olives, Betrayal of Judas, Judgment of the 
High Priests, Denial of Peter, Doubting Thomas, The 
Visit of the Myrrh Bearers, Healing of the Lame Man, 
Mid-Pentecost, Christ and the Samaritan Woman, 
Healing of the Blind Man. 

Iconographically and stylistically, these subjects present 
close similarities with the work of Theophanes the Cre- 
tan, mainly as it is known from the wall-paintings of the 
Anapausa monastery (1527), of the katholikon and the 
refectory of the Stavronikita monastery (1546), and 

from the iconostasis beams of the monasteries of the 
Great Lavra (1535) and Stavronikita (1546). More spe- 
cifically, we can recognise in the Iveron iconostasis 
beam basic characteristics of Theophanes’ art such as 
the simple, closed nature of the compositions, the geo- 
metric conception of the scene, the balanced and sym- 
metrical distribution of piecemeal masses within a de- 
piction, the tranquil rhythm of the complementary 
poses and movements of figures (harmoniously incor- 
porated and integrated in the composition), as well as 
the exceptional spiritual ethos which mark the painter’s 
works. 

This close relationship between the Iveron iconostasis 
beam and Theophanes’ works allows us to attribute the 
icons to his output. It should be noted that there is also 
an icon of Christ by Theophanes in the same monastery, 
and the attribution of the iconostasis beam not only 
widens our knowledge of artistic activity on Mt. Athos, 
but sets anew the problem of the painter’s participation 
in the decoration of the monastery’s katholikon. 


